CELEX: 32017D0168
Language: sk
Date: 2017-01-31 00:00:00
Title: Vykonávacie rozhodnutie Komisie (EÚ) 2017/168 z 31. januára 2017 o určení technických špecifikácií „Osobitnej skupiny pre internetovú techniku“ (IETF), na ktoré sa môže odkazovať pri verejnom obstarávaní (Text s významom pre EHP )

1.2.2017   
            
            
               SK
            
            
               Úradný vestník Európskej únie
            
            
               L 27/151
            
         VYKONÁVACIE ROZHODNUTIE KOMISIE (EÚ) 2017/168
   z 31. januára 2017
   o určení technických špecifikácií „Osobitnej skupiny pre internetovú techniku“ (IETF), na ktoré sa môže odkazovať pri verejnom obstarávaní
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 13 ods. 1,
   po konzultácii s Európskou multilaterálnou platformou pre normalizáciu v oblasti IKT a odborníkmi z tohto odvetvia,
   keďže:
   
               (1)
            
            
               Normalizácia zohráva významnú úlohu pri podporovaní stratégie Európa 2020, ako Komisia uvádza vo svojom oznámení s názvom „Európa 2020: Stratégia na zabezpečenie inteligentného, udržateľného a inkluzívneho rastu“ (2). Viaceré z hlavných iniciatív stratégie Európa 2020 zdôrazňujú význam dobrovoľnej normalizácie na trhoch s výrobkami alebo službami z hľadiska zabezpečenia kompatibility a interoperability medzi výrobkami a službami, posilnenia technologického vývoja a podpory inovácií.
            
         
               (2)
            
            
               Význam noriem sa uznáva aj v oznámení Komisie „Zlepšovanie jednotného trhu: viac príležitostí pre ľudí a podniky“ (3), podľa ktorého majú normy zásadný význam pre konkurencieschopnosť Európy a sú kľúčové z hľadiska inovácií a pokroku na jednotnom trhu, pretože zvyšujú bezpečnosť, interoperabilitu a hospodársku súťaž a pomáhajú odstrániť prekážky obchodu.
            
         
               (3)
            
            
               Dobudovanie jednotného digitálneho trhu je kľúčovou prioritou Európskej únie, ako sa zdôrazňuje v ročnej stratégii rastu na rok 2015 (4). Komisia vo svojom oznámení s názvom „Stratégia jednotného digitálneho trhu pre Európu“ (5) vyzdvihla úlohu normalizácie a interoperability pri budovaní európskeho digitálneho hospodárstva s dlhodobým rastovým potenciálom.
            
         
               (4)
            
            
               V digitálnej spoločnosti sa produkty normalizácie stanú nevyhnutnými na zabezpečenie interoperability medzi prístrojmi, aplikáciami, úložiskami údajov, službami a sieťami. Komisia vo svojom oznámení s názvom „Strategická vízia pre európske normy: smerom k posilneniu a urýchleniu udržateľného rastu európskeho hospodárstva do roku 2020“ (6) uznáva osobitný charakter normalizácie v oblasti informačných a komunikačných technológií, v ktorej sa riešenia, aplikácie a služby často vyvíjajú v rámci celosvetových fór a konzorcií IKT, ktoré sa stali vedúcimi organizáciami v oblasti tvorby noriem pre IKT.
            
         
               (5)
            
            
               Účelom nariadenia (EÚ) č. 1025/2012 je modernizácia a skvalitnenie rámca pre európsku normalizáciu. Vytvára sa ním systém, v rámci ktorého môže Komisia rozhodnúť o určení najrelevantnejších a všeobecne najviac akceptovaných technických špecifikácií IKT vydaných organizáciami, ktoré nie sú európskymi, medzinárodnými ani vnútroštátnymi normalizačnými organizáciami. Možnosť používať pri obstarávaní hardvéru, softvéru a služieb informačných technológií celú škálu technických špecifikácií IKT umožní interoperabilitu medzi zariadeniami, službami a aplikáciami, pomôže orgánom verejnej správy vyhnúť sa pätovým situáciám, ktoré nastávajú, keď verejný obstarávateľ nemôže po skončení zmluvy o obstarávaní zmeniť dodávateľa, pretože využíva riešenia v oblasti IKT chránené autorským právom, a podporí hospodársku súťaž v oblasti poskytovania interoperabilných riešení IKT.
            
         
               (6)
            
            
               Nato, aby sa na technické špecifikácie IKT mohlo odkazovať pri verejnom obstarávaní, musia byť tieto špecifikácie v súlade s požiadavkami stanovenými v prílohe II k nariadeniu (EÚ) č. 1025/2012. Súlad s uvedenými požiadavkami subjektom verejného sektora zaručuje, že technické špecifikácie IKT sú stanovené v súlade so zásadami otvorenosti, spravodlivosti, objektívnosti a nediskriminácie, ktoré uznala Svetová obchodná organizácia v oblasti normalizácie.
            
         
               (7)
            
            
               Rozhodnutie o určení špecifikácie IKT sa má prijať po konzultácii s Európskou multilaterálnou platformou pre normalizáciu v oblasti IKT zriadenou rozhodnutím Komisie (7) doplnenej o ďalšie formy konzultácií s odborníkmi z príslušného odvetvia.
            
         
               (8)
            
            
               Dňa 11. júna 2015 Európska multilaterálna platforma pre normalizáciu v oblasti IKT vyhodnotila 27 technických špecifikácií „Osobitnej skupiny pre internetovú techniku“ (IETF) na základe požiadaviek stanovených v prílohe II k nariadeniu (EÚ) č. 1025/2012 a vydala kladné stanovisko, pokiaľ ide o určenie týchto špecifikácií ako špecifikácií, na ktoré sa môže odkazovať pri verejnom obstarávaní. Hodnotenie technických špecifikácií IETF bolo následne predložené na konzultáciu s odborníkmi z príslušného odvetvia, ktorí potvrdili kladné stanovisko k určeniu týchto špecifikácií.
            
         
               (9)
            
            
               Týchto 27 technických špecifikácií vypracovala a spravuje Osobitná skupina pre internetovú techniku (IETF), ktorá je hlavnou organizáciou venujúcou sa vývoju nových vysokokvalitných špecifikácií noriem určených na navrhovanie, používanie a správu internetu. IETF je globálna organizácia fungujúca na základe „procesu internetových noriem“; ide o otvorený, transparentný a na konsenze založený proces, ktorý používa internetová komunita na normalizáciu protokolov a procedúr v prospech všetkých používateľov na celom svete.
            
         
               (10)
            
            
               Týchto 27 technických špecifikácií IETF sa v širokom rozsahu používa na účely internetu. Tvoria ich normy a protokoly na vytvorenie internetovej siete [protokol TCP/IP (Transmission Control Protocol/Internet Protocol), protokol UDP (User Datagram Protocol), systém DNS (Domain Name System), protokol DHCP (Dynamic Host Configuration Protocol), protokol SNMP (Simple Network Management Protocol), bezpečnostná architektúra pre internetový protokol (IPsec) a protokol NTP (Network Time Protocol)]; normy a protokoly pre zabezpečené pripojenia {protokol SSH-2 [Secure Shell-2], protokol TLS [Transport Layer Security] a profil PKIX [Internet X.509 Public Key Infrastructure Certificate and Certificate Revocation List (CRL)]}; normy a protokoly na vytvorenie webového sídla [protokol HTTP (Hypertext Transfer Protocol), inovácia na protokol TLS v protokole HTTP/1.1, identifikátory URI (Uniform Resource Identifiers), adresy URL (Uniform Resource Locator), názvy URN (Uniform Resource Names), protokol FTP (File Transfer Protocol), formát UTF-8 (8-bit Unicode Transformation Format), zápis JSON (JavaScript Object Notation)]; normy a protokoly pre aplikácie pre e-mail:, kalendáre a diskusné skupiny [protokol SMTP (Simple Mail Transfer Protocol), protokol IMAP (Internet Message Access Protocol), protokol POP3 (Post Office Protocol – verzia 3), rozšírenia MIME (Multipurpose Internet Mail Extensions), protokol NNTP (Network News Transfer Protocol), špecifikácia iCalendar (Internet Calendaring and Scheduling Core Object Specification), formát VCF (vCard), spoločný formát a typ MIME pre čiarkou oddelené hodnoty (CSV)] a normy a protokoly pre aplikácie na stríming multimédií [protokol RTP (Real-time Transport Protocol) a protokol SIP (Session Initiation Protocol)].
            
         
               (11)
            
            
               Preto by sa 27 technických špecifikácií IETF uvedených vyššie malo určiť ako technické špecifikácie IKT, ktoré spĺňajú podmienky na to, aby sa na ne mohlo odkazovať pri verejnom obstarávaní,
            
         PRIJALA TOTO ROZHODNUTIE:
   Článok 1
   Technické špecifikácie „Osobitnej skupiny pre internetovú techniku“ (IETF) uvedené v prílohe spĺňajú podmienky na to, aby sa na ne mohlo odkazovať pri verejnom obstarávaní.
   Článok 2
   Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      V Bruseli 31. januára 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 316, 14.11.2012, s. 12.
   
      (2)  KOM(2010) 2020 v konečnom znení z 3. marca 2010.
   
      (3)  COM(2015) 550 final z 28. októbra 2015.
   
      (4)  COM(2014) 902 final z 28. novembra 2014.
   
      (5)  COM(2015) 192 final zo 6. mája 2015.
   
      (6)  KOM(2011) 311 v konečnom znení z 1. júna 2011.
   
      (7)  Rozhodnutie Komisie z 28. novembra 2011, ktorým sa zriaďuje Európska multilaterálna platforma pre normalizáciu v oblasti IKT (Ú. v. EÚ C 349, 30.11.2011, s. 4).
   
      PRÍLOHA
      
         Zoznam technických špecifikácií „Osobitnej skupiny pre internetovú techniku“ (IETF), na ktoré sa môže odkazovať pri verejnom obstarávaní
          (1)
      
      
                  1.
               
               
                  Protokol TCP/IP (Transmission Control Protocol/Internet Protocol)
               
            
                  2.
               
               
                  Protokol UDP (User Datagram Protocol)
               
            
                  3.
               
               
                  Systém DNS (Domain Name System)
               
            
                  4.
               
               
                  Protokol DHCP (Dynamic Host Configuration Protocol)
               
            
                  5.
               
               
                  Protokol SNMP (Simple Network Management Protocol)
               
            
                  6.
               
               
                  Bezpečnostná architektúra pre internetový protokol (IPsec)
               
            
                  7.
               
               
                  Protokol NTP (Network Time Protocol)
               
            
                  8.
               
               
                  Protokol SSH-2 (Secure Shell-2)
               
            
                  9.
               
               
                  Protokol TLS (Transport Layer Security)
               
            
                  10.
               
               
                  Profil PKIX [Internet X.509 Public Key Infrastructure Certificate and Certificate Revocation List (CRL)]
               
            
                  11.
               
               
                  Protokol HTTP (Hypertext Transfer Protocol)
               
            
                  12.
               
               
                  Inovácia na protokol TLS v protokole HTTP/1.1 (HTTPS)
               
            
                  13.
               
               
                  Identifikátory URI (Uniform Resource Identifiers)
               
            
                  14.
               
               
                  Adresy URL (Uniform Resource Locator)
               
            
                  15.
               
               
                  Názvy URN (Uniform Resource Names)
               
            
                  16.
               
               
                  Protokol FTP (File Transfer Protocol)
               
            
                  17.
               
               
                  Formát UTF-8 (8-bit Unicode Transformation Format)
               
            
                  18.
               
               
                  Protokol SMTP (Simple Mail Transfer Protocol)
               
            
                  19.
               
               
                  Protokol IMAP (Internet Message Access Protocol)
               
            
                  20.
               
               
                  Protokol POP3 (Post Office Protocol – verzia 3)
               
            
                  21.
               
               
                  Rozšírenia MIME (Multipurpose Internet Mail Extensions)
               
            
                  22.
               
               
                  Protokol NNTP (Network News Transfer Protocol)
               
            
                  23.
               
               
                  Špecifikácia iCalendar (Internet Calendaring and Scheduling Core Object Specification)
               
            
                  24.
               
               
                  Norma pre formát súborov pre elektronické vizitky (vCard)
               
            
                  25.
               
               
                  Spoločný formát a typ MIME pre čiarkou oddelené hodnoty (CSV)
               
            
                  26.
               
               
                  Protokol RTP (Real-time Transport Protocol)
               
            
                  27.
               
               
                  Protokol SIP (Session Initiation Protocol)
               
            
         (1)  De specificaties van de IETF kunnen gratis worden gedownload op http://www.rfc-editor.org/